അമേരിക്കന്‍ റോബിന്‍ - വിക്കിപീഡിയ

# അമേരിക്കന്‍ റോബിന്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

അമേരിക്കന്‍ റോബിന്‍
പരിപാലന സ്ഥിതി
ഒട്ടും ആശങ്കാജനകമല്ല
ശാസ്ത്രീയ വര്‍ഗീകരണം

സാമ്രാജ്യം: | Animalia
ഫൈലം: | Chordata
വര്‍ഗ്ഗം: | Aves
നിര: | Passeriformes
കുടുംബം: | Turdidae
ജനുസ്സ്‌: | Turdus
വര്‍ഗ്ഗം: | T. migratorius

ശാസ്ത്രീയനാമം
Turdus migratorius Linnaeus, 1766

വടക്കേ അമേരിക്കന്‍ വന്‍‌കരയില്‍ സാധാരണ കണ്ടുവരുന്ന ത്രഷ് കുടുംബത്തില്‍പ്പെട്ട പക്ഷിയാണ് അമേരിക്കന്‍ റോബിന്‍. കേരളത്തില്‍ കാണപ്പെടുന്ന മാടത്തക്കിളിയോട് രൂപത്തില്‍ ഏറെ സാമ്യമുണ്ട്. ഹ്രസ്വദേശാടന പക്ഷികളായ ഇവ അലാസ്ക മുതല്‍ ന്യൂഫൌണ്ട് ലാന്‍ഡ് വരെ ഉഷ്ണകാലത്തിനൊപ്പം നീങ്ങിക്കൊണ്ടിരിക്കുന്നു. കൃഷിയിടങ്ങളിലും പുല്‍ത്തകിടികളിലും കുറ്റിച്ചെടികള്‍ നിറഞ്ഞ പട്ടണപ്രദേശങ്ങളിലുമാണ് ഇവയെ കണ്ടുവരുന്നത്.

### [തിരുത്തുക] രൂപം

അടയിരിക്കുന്ന പെണ്‍കിളി

25 മുതല്‍ 28 സെന്റി മീറ്റര്‍ ഉയരമുണ്ടാകും അമേരിക്കന്‍ റോബിന്. ഏകദേശം 75 ഗ്രാം തൂക്കവും. തലയും കഴുത്തുഭാഗവും തവിട്ടുനിറത്തിലും കഴുത്തിനുതാഴെ ഓറഞ്ച് കലര്‍ന്ന ചുവപ്പ് നിറവുമാണ്. കണ്ണിനുചുറ്റും വെളുത്ത നിറമുണ്ടാകും. മഞ്ഞയാണ് ചുണ്ടിന്റെ നിറം. വാലിനു കീഴ്ഭാഗവും ചിറകുകള്‍ക്കിടയില്‍ അങ്ങിങ്ങായും വെള്ള നിറമുണ്ട്. നെഞ്ച് ഭാഗത്ത് ആണ്‍കിളികള്‍ക്ക് പെണ്‍കിളികളുടേതിനേക്കാള്‍ നിറമുണ്ട്. കുഞ്ഞിക്കിളികളുടെ മാറിടത്തില്‍ പുള്ളികളുണ്ടായിരിക്കും.

### [തിരുത്തുക] പ്രജനനം

അമേരിക്കന്‍ റോബിന്റെ കൂടും മുട്ടകളും.

പ്രജനനകാലത്ത് ആണ്‍കിളികളുടെ തലയ്ക്കുമുകളില്‍ തൊപ്പിപോലെ ഏതാനും തൂവലുകള്‍ പൊങ്ങിവരും. ഇണയെ ആകര്‍ഷിക്കാനുള്ള ഈ തൂവലുകള്‍ പ്രജനനകാലത്തിനു ശേഷം കൊഴിഞ്ഞുപോവുകയും ചെയ്യും. പെണ്‍കിളിയാണ് കൂടൊരുക്കുന്നത്. കുറ്റിച്ചെടികളിലും മറ്റും കൂടുകൂട്ടി രണ്ടു മുതല്‍ നാലു മുട്ടവരെ ഇടും. ഇളംനീലയാണ് മുട്ടയുടെ നിറം. പെണ്‍കിളികളാണ് അടയിരിക്കുന്നത്. മുട്ടവിരിയാന്‍ 11 മുതല്‍ 14 ദിവസം വരെയെടുക്കും. ആണ്‍കിളികളും പെണ്‍കിളികളും കുഞ്ഞുങ്ങളെ തീറ്റിവളര്‍ത്താനും സംരക്ഷിക്കാനും ശ്രദ്ധിക്കും.

### [തിരുത്തുക] ഭക്ഷണം

പ്രാണികള്‍, പുല്‍ച്ചാടികള്‍, പുഴുക്കള്‍ എന്നിവയാണ് പ്രധാന ഭക്ഷണം. പുല്‍ത്തകിടികളിലാണ് പ്രധാനമായും ഇരതേടാറ്‌. കറുത്ത ചെറിപ്പഴവും ഇവയുടെ ഇഷ്ട ഭക്ഷണമാണ്.

### [തിരുത്തുക] സ്വരം

- അമേരിക്കന്‍ റോബിന്റെ സ്വരം (file info) — ഇവിടെ കേള്‍ക്കുക (പരീക്ഷണ ഘട്ടം)
  - അമേരിക്കന്‍ റോബിന്റെ സ്വരം..
  - ഇതു കേള്‍ക്കാനാവുന്നില്ലേ? മീഡിയാ സഹായി സന്ദര്‍ശിക്കുക.

### [തിരുത്തുക] പ്രത്യേകതകള്‍

- അമേരിക്കന്‍ ഐക്യനാടുകളിലെ കണക്റ്റിക്കട്ട്, മിഷിഗണ്‍, വിസ്കോണ്‍സിന്‍ എന്നീ സംസ്ഥാനങ്ങളുടെ ദേശീയ പക്ഷിയാണ് അമേരിക്കന്‍ റോബിന്‍.
- കാനഡ സര്‍ക്കാര്‍ 1986ല്‍ പുറത്തിറക്കിയ രണ്ടു ഡോളര്‍ നോട്ടുകളില്‍ അമേരിക്കന്‍ റോബിനെ ചിത്രീകരിച്ചിരുന്നു.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%85/%E0%B4%AE/%E0%B5%87/%E0%B4%85%E0%B4%AE%E0%B5%87%E0%B4%B0%E0%B4%BF%E0%B4%95%E0%B5%8D%E0%B4%95%E0%B4%A8%E0%B5%8D%E2%80%8D_%E0%B4%B1%E0%B5%8B%E0%B4%AC%E0%B4%BF%E0%B4%A8%E0%B5%8D%E2%80%8D.html"

സൂചികകള്‍: Least Concern species | അപൂര്‍ണ്ണ ലേഖനങ്ങള്‍ | പക്ഷികള്‍ | ഉള്ളടക്കം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- ᏣᎳᎩ
- Deutsch
- English
- Français
- 日本語
- Nederlands
- Deitsch
- Polski
- Русский